|  |
| --- |
| PATVIRTINTAŠiaulių r. Meškuičių lopšelio-darželio direktoriaus 2020 m. gruodžio 10 d. įsakymu Nr. V-90 |

**ŠIAULIŲ R. MEŠKUIČIŲ LOPŠELIO-DARŽELIO**

**2021–2024 METŲ KORUPCIJOS PREVENCIJOS PROGRAMA**

**I. BENDROSIOS NUOSTATOS**

 1. Šiaulių r. Meškuičių lopšelio-darželio (toliau – Lopšelis-darželis) 2021–2024 metų korupcijos prevencijos programos (toliau – Programa) tikslas – užtikrinti ilgalaikę, veiksmingą ir kryptingą korupcijos prevenciją ir kontrolę Lopšelyje-darželyje.

 2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Šiaulių r. Meškuičių lopšelio-darželio korupcijos prevencijos tvarkos aprašo nauja redakcija, patvirtinta Šiaulių r. Meškuičių lopšelio-darželio direktoriaus 2020 m. gruodžio 1 d. įsakymu Nr. V-88 „Dėl Šiaulių r. Meškuičių lopšelio-darželio **korupcijos prevencijos tvarkos aprašo išdėstymo nauja redakcija“.** Programoje vartojamos sąvokos:

**Korupcija**– valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant šioje dalyje nurodytas veikas.

 **Korupcinio pobūdžio nusikalstamos veikos** – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

 **Korupcijos prevencija** – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

 3. Programa įgyvendinama vykdant Lopšelio-darželio 2021–2024 metų korupcijos prevencijos programos įgyvendinimo priemonių planą (1 priedas), kurio tikslas šalinti korupcijos pasireiškimo galimybes, priežastis ir sąlygas.

**II. KORUPCIJOS PREVENCIJOS PRINCIPAI**

4. Korupcijos prevencijos programa įgyvendinama vadovaujantis šiais principais:

4.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

4.2. visuotinio privalomumo – korupcijos prevencijos subjektais gali būti visi įstaigos darbuotojai;

4.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

4.4. pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**III. LOPŠELIO-DARŽELIO VEIKLOS SITUACIJOS ANALIZĖ KORUPCINIU POŽIŪRIU**

5. Šiaulių r. Meškuičių lopšelis-darželis – Šiaulių rajono savivaldybės biudžetinė įstaiga, kurios pagrindinė paskirtis – teikti ikimokyklinį ir priešmokyklinį ugdymą. Lopšelis-darželis veiklą vykdo vadovaujantis Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo mokslo ir sporto ministro įsakymais, Šiaulių rajono savivaldybės tarybos sprendimais ir kitais teisės aktais, Šiaulių r. Meškuičių lopšelio-darželio nuostatais, Darbo tvarkos taisyklėmis. Lopšelio-darželio direktorius kasmet pateikia Lopšelio-darželio veiklos ataskaitą Šiaulių rajono savivaldybės merui, Lopšelio-darželio tarybai. Veiklos ataskaitoje pateikiama informacija apie ūkinę ir finansinę veiklą. Lopšelio-darželio bendruomenė kasmet informuojama apie lėšų panaudojimą.

6. Lopšelyje-darželyje paskirtas asmuo už korupcijos prevenciją ir jos kontrolę. Atsakingas asmuo kasmet atlieka korupcijos pasireiškimo tikimybės nustatymą vienoje iš pasirinktų veiklos sričių, kurios nurodytos Šiaulių r. Meškuičių lopšelio-darželio korupcijos prevencijos tvarkos apraše, patvirtintame Šiaulių r. Meškuičių lopšelio-darželio direktoriaus 2020 m. gruodžio 1 d. įsakymu Nr. V-88.

 7. Šiaulių r. Meškuičių lopšelyje-darželyje 2020-12-01 vykdytas darbuotojų atsparumo korupcijai lygio tyrimas. Darbuotojų paprašyta atsakyti į anoniminės antikorupcinės veiklos anketos klausimus. Lopšelyje-darželyje dirba 24 darbuotojai. Į anketos klausimus atsakė 18 darbuotojų (75 proc.).

Išanalizavus tyrimo duomenis galima teigti, kad lopšelio-darželio darbuotojai suvokia, kas yra korupcija, korupcinio pobūdžio veikos. Informacijos apie korupcijos prevenciją pakanka. Nė vienam, dalyvavusiam apklausoje, Lopšelyje-darželyje neteko susidurti su korupcijos apraiškomis.

Tačiau nemaža dalis respondentų suabejotų prieš pranešdami apie pastebėtą korupcijos atvejį. Teigiami aspektai, kad daugiau nei pusė apklaustųjų žino, kur reikėtų kreiptis, norint pranešti apie pastebėtą korupcijos atvejį, atsisakytų priimti pasiūlymą, o keletas iš atsakiusiųjų praneštų apie tai lopšelio-darželio direktoriui arba jo įgaliotam asmeniui. Neigiamas aspektas – nemaža dalis atsakė, kad priimtų korupcinio pobūdžio pasiūlymą, priklausomai nuo to, kas būtų siūloma. Tai rodo, kad darbuotojai gali būti paveikiami korupcijos.

Didžioji dalis darbuotojų mano, kad lopšelyje-darželyje lėšos yra naudojamos tikslingai, darbuotojams sudarytos vienodos sąlygos tobulinti savo kvalifikaciją. Daugiau nei pusė apklaustųjų atsakė manantys, kad darbuotojai motyvuojami už gerai atliktus darbus ne šališkai ir neišskiriant. Mažesnė dalis apklaustųjų į šį klausimą atsakyti negalėjo, arba galvoja, kad darbuotojai motyvuojami ne vienodai. Galima daryti išvadą, kad Lopšelyje-darželyje nėra paplitusios korupcijos apraiškos.

8. Šiaulių r. Meškuičių lopšelio-darželio korupcijos prevencijos tvarkos apraše, patvirtintame Šiaulių r. Meškuičių lopšelio-darželio direktoriaus 2020 m. gruodžio 1 d. įsakymu Nr. V-88, yra nustatytos veiklos sritys, kuriose egzistuoja didelė korupcijos pasireiškimo tikimybė.

**IV. PROGRAMOS TIKSLAI IR UŽDAVINIAI**

9. Programos tikslas – užtikrinti ilgalaikę, veiksmingą ir kryptingą korupcijos prevenciją ir kontrolę Lopšelyje-darželyje.

 10. Programos tikslui pasiekti numatomi uždaviniai:

10.1. nustatyti korupcijos pasireiškimo tikimybę Lopšelio-darželio veiklos srityse;

10.2. užtikrinti efektyvų numatytų priemonių įgyvendinimą;

10.3. nustatyti Lopšelio-darželio darbuotojų atsparumo korupcijai lygį bei skatinti nepakantumą korupcijos reiškiniams;

10.4. vykdyti antikorupcinio švietimo sklaidą Lopšelyje-darželyje.

10.5. siekti, kad Lopšelio-darželio vykdoma veikla, priimami sprendimai būtų skaidrūs, atviri ir prieinami visai bendruomenei ir visuomenei;

 11. Kiekvienas konkretus programos uždavinys vertinami pagal programos priemonių plane numatytus laukiamus rezultatus.

**V. PROGRAMOS ĮGYVENDINIMAS IR ADMINISTRAVIMAS**

12. Programos uždaviniams įgyvendinti sudaromas korupcijos prevencijos planas, kuris nustato priemones, jų vykdymo terminus bei vykdytojus. Planas neatskiriama programos dalis.

13. Už programos įgyvendinimą atsakingas Lopšelio-darželio direktorius. Programos įgyvendinimą koordinuoja Lopšelio-darželio darbuotojas, atsakingas už korupcijos prevenciją ir jos kontrolę. Už konkrečių Programos priemonių įgyvendinimą atsako priemonių plane nurodyti vykdytojai.

14. Lopšelio-darželio darbuotojas, atsakingas už korupcijos prevenciją ir jos kontrolę įstaigoje, kartą per metus, ne vėliau kaip iki sausio 31 d., pateikia Lopšelio-darželio direktoriui metų ataskaitą apie korupcijos prevencijos programos priemonių plano vykdymą ir įgyvendinimą.

15. Lopšelio-darželio darbuotojai, kiti asmenys gali teikti įstaigos direktoriui pasiūlymus dėl programos, priemonių plano pakeitimo ar/ir papildymo.

16. Programa tvirtinama, pildoma ir atnaujinama tik Lopšelio-darželio direktoriaus įsakymu.

**VI. BAIGIAMOSIOS NUOSTATOS**

17. Programa įgyvendinama pagal priemonių planą.

18. Už konkrečių priemonių įgyvendinimą atsako priemonių plane nurodyti vykdytojai.

19. Programa įsigalioja nuo 2021 m. sausio 1 d.

20. Programa skelbiama Lopšelio-darželio interneto svetainėje https://meskuiciuld.lt/.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Šiaulių r. Meškuičių lopšelio-darželio2021-2024 metų korupcijos prevencijos programos1 priedas |

ŠIAULIŲ R. MEŠKUIČIŲ LOPŠELIO-DARŽELIO 2021–2024 METŲ KORUPCIJOS PREVENCIJOS PROGRAMOS ĮGYVENDINIMO PLANAS

|  |  |  |  |  |
| --- | --- | --- | --- | --- |
| Eil. Nr. | Priemonė | Vykdytojas | Vykdymo terminas | Laukiami rezultatai |
| 1. | Atlikti korupcijos pasireiškimo tikimybės nustatymą vienoje iš pasirinktų Lopšelio-darželio veiklos sričių, kuriose egzistuoja didelė korupcijos pasireiškimo tikimybe. | Asmuo, atsakingas Lopšelyje-darželyje už korupcijos prevenciją ir jos kontrolę | Kasmet iki III ketvirčio pabaigos | Nustatytos veiklos sritys, kuriose yra didelė korupcijos pasireiškimo tikimybė, atliktas korupcijos pasireiškimo tikimybės įvertinimas, parengta motyvuota išvada. |
| 2. | Patvirtinti Lopšelio-darželio korupcijos prevencijos programą ir jos įgyvendinimo priemonių planą 2021-2024 m. Su patvirtintu Lopšelio-darželio korupcijos prevencijos programos ir jos įgyvendinimo priemonių planu 2021-2024 m. supažindinti įstaigos bendruomenės narius. | Direktorius,asmuo, atsakingas Lopšelyje-darželyje už korupcijos prevenciją ir jos kontrolę | 2020 m. gruodis | Visuotinas ir sistemingas korupcijos prevencijos vykdymas. Patvirtintas Lopšelio-darželio korupcijos prevencijos įgyvendinimo planas 2021-2024 m.Darbuotojai supažindinti su Lopšelio-darželio korupcijos prevencijos programa ir jos įgyvendinimo priemonių planu 2021-2024 m.  |
| Asmuo Lopšelyje-darželyje atsakingas už internetinės svetainės tvarkymą | 2020 m. gruodis | Lopšelio-darželio korupcijos prevencijos programa ir jos įgyvendinimo priemonių planas 2021-2024 m. paskelbtas Lopšelio-darželio internetinėje svetainėje.  |
| 3.  | Nustatyti Lopšelio-darželio darbuotojų atsparumo korupcijai lygį bei skatinti nepakantumą korupcijos reiškiniams. | Asmuo, atsakingas Lopšelyje-darželyje už korupcijos prevenciją ir jos kontrolę | Kartą per metus | Nustatytas darbuotojų atsparumo korupcijai lygis. |
| 4. | Vykdyti antikorupcinio švietimo sklaidą lopšelyje-darželyje. | Asmuo, atsakingas Lopšelyje-darželyje už korupcijos prevenciją ir jos kontrolę | Kartą per metus | Parengta informacinė medžiaga antikorupcinės veiklos tema. |
| 5. | Siekti, kad Lopšelio-darželio vykdoma veikla, priimami sprendimai būtų skaidrūs, atviri ir prieinami visai Lopšelio-darželio bendruomenei ir visuomenei. | DirektoriusLopšelio-darželio darbuotojai | Nuolat | Skelbti Lopšelio-darželio internetinėje svetainėje informaciją apie lopšelio-darželio ūkinę ir finansinę veiklą. |
| 6. | Skelbti Lopšelio-darželio metų, ketvirčių finansines ataskaitas, darbuotojų vidutinio mėnesio darbo užmokestį internetinėje svetainėje. | Direktorius, asmuo Lopšelyje-darželyje atsakingas už internetinės svetainės tvarkymą  | Kartą per ketvirtį | Paskelbtos metų, ketvirčio finansinės ataskaitos, darbuotojų vidutinis darbo užmokestis.Užtikrinamas informacijos viešumas.  |
| 7. | Vykdyti Viešuosius pirkimus, vadovaujantis viešųjų pirkimų įstatymu ir patvirtintomis lopšelio-darželio viešųjų pirkimų taisyklėmis. | Viešųjų pirkimų organizatorius, viešųjų pirkimų komisijos nariaidirektorius | Nuolat | Viešieji pirkimai vykdomi vadovaujantis teisės aktais. Viešųjų pirkimų procedūrose dalyvaujantys darbuotojai yra deklaravę privačius interesus, pasirašę konfidencialumo pasižadėjimus ir nešališkumo deklaracijas.  |
| 8.  | Skelbti Lopšelio-darželio internetinėje svetainėje, Lietuvos Respublikos užimtumo tarnybos tinklapyje informaciją apie laisvas darbo vietas įstaigoje. | Direktorius | Esant laisvoms darbo vietoms | Darbuotojai į laisvas darbo vietas Lopšelyje-darželyje priimami vadovaujantis teisės aktais. |
| 9. | Dalyvauti Šiaulių rajono savivaldybės organizuojamuose mokymuose, kursuose korupcijos prevencijos srityse. | Direktorius, Asmuo, atsakingas už korupcijos prevenciją ir jos kontrolę | Kasmet (jei organizuojama) | Sudalyvauta Šiaulių rajono savivaldybės organizuotuose mokymuose, kursuose, susijusiuose su antikorupcine veikla.  |
| 10.  | Nagrinėti asmenų gautus pranešimus apie korupcijos atvejus Lopšelyje-darželyje. Išnagrinėti šiuos atvejus, imtis priemoniųpažeidimams pašalinti. | Direktorius, Asmuo, atsakingas už korupcijos prevenciją ir jos kontrolę, korupcijos prevencijos komisija | Gavus pranešimą | Sudaryta korupcijos prevencijos komisija, sureaguota į visus gautus pranešimus, jie išnagrinėti ir išvada pateikta Lopšelio-darželio direktoriui.  |

|  |
| --- |
| Šiaulių r. Meškuičių lopšelio-darželio2021-2024 metų korupcijos prevencijos programos 2 priedas |

ANTIKORUPCINĖS VEIKLOS ANKETA ŠIAULIŲ R. MEŠKUIČIŲ LOPŠELIO-DARŽELIO DARBUOTOJAMS

 Šia anketa siekiama nustatyti Šiaulių r. Meškuičių lopšelio-darželio darbuotojų atsparumo korupcijai lygį.

 Anketa anonimiška.

 Pasirinkite Jums tinkamą atsakymo variantą, pažymėdami jį **X**. Anketos duomenys bus apibendrinti ir pristatyti Šiaulių r. Meškuičių lopšelio-darželio bendruomenei.

 1. Jūsų darbo stažas įstaigoje?

* Iki 5 m.
* 5-10 m.
* daugiau nei 10 m.

2. Ar žinote kas yra korupcija ir korupcinio pobūdžio nusikalstamos veikos?

* Taip
* Ne

3. Ar teko susidurti su korupcijos atvejais dirbant lopšelyje-darželyje?

* Taip
* Ne

4. Ar praneštumėte apie Jums žinomą korupcijos atvejį lopšelyje-darželyje?

* Taip
* Ne
* Nesu tikras

5. Jei pažymėjote, kad nepraneštumėte, nurodykite priežastį kodėl taip elgtumėtės:

* Nežinau kur reikėtų pranešti
* Tie, kurie praneša, vėliau sulaukia nemalonumų
* Vis tiek pranešus šių žmonių, dariusių korupcinio pobūdžio veikų, niekas nenubaustų
* Atvejis nėra reikšmingas, kad apie jį reikėtų pranešti
* Nesu įsitikinęs, kad tai – korupcijos atvejis
* Nenoriu niekam sukelti rūpesčių

6. Ar žinote, kam ir kaip galite lopšelyje-darželyje pranešti apie korupcijos atvejį?

* Taip
* Ne
* Nesu tikras

7. Kaip manote, ar visos lopšelio-darželio lėšos yra panaudojamos tikslingai?

* Taip
* Ne
* Nesu tikras

8. Kaip manote, ar visiems darbuotojams lopšelyje-darželyje suteikiamos galimybės dalyvauti kvalifikacijos kėlimo kursuose?

* Taip
* Ne

9. Kaip manote, ar visi darbuotojai vienodai motyvuojami už gerai atliktus darbus ir įvykdytas užduotis?

* Taip
* Ne, nevienodai
* Negaliu atsakyti

10. Ar dirdamas lopšelyje darželyje esate sulaukęs korupcinio pobūdžio pasiūlymo?

* Taip
* Ne
* Nesu tikras ar tai buvo korupcinio pobūdžio pasiūlymas

10.1. Jei į 10 klausimą atsakėte teigiamai, kaip pasielgėte sulaukęs tokio pasiūlymo?

* Atsisakiau priimti korupcinio pobūdžio pasiūlymo
* Priėmiau korupcinio pobūdžio pasiūlymą
* Atsisakiau priimti korupcinio pobūdžio pasiūlymo ir pranešiau apie tai lopšelio-darželio direktoriui ar jo įgaliotam asmeniui
* Nenoriu atsakyti

11. Kaip pasielgtumėte gavęs korupcinio pobūdžio pasiūlymą?

* Priimčiau siūlomą kyšį, dovaną ar kt.
* Atsisakyčiau priimti korupcinio pobūdžio pasiūlymą
* Atsisakyčiau priimti korupcinio pobūdžio pasiūlymą ir praneščiau lopšelio-darželio direktoriui ar jo įgaliotam asmeniui
* Nesu tikras, priklauso nuo to, kokia tai dovana, kyšis ar kt.

12. Ar jūs norėtumėte dalyvauti lopšelio-darželio vykdomoje antikorupcinėje veikloje?

* Taip
* Ne
* Sunku pasakyti

13. Kokios informacijos norėtumėte gauti/ sužinoti/trūksta apie korupciją, jos prevenciją?

* Informacijos pakanka
* Informacijos trūksta
* Įrašykite. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ačiū už Jūsų atsakymus!☺